section_heading: Povijest rezervata
paragraph_text: U drugoj polovici 18. stoljeća, u sklopu ekspanzije Ruskog Carstva, na prostore južne Ukrajine pristižu mnogobrojni njemački doseljenici. Za isti ravničarski prostor karakteristična je ukrajinska stepa te bogat životinjski svijet. Taj ukrajinski prostor prethodno poznat kao »Divlja polja« bio je stoljećima rijetko naseljen ljudima s obzirom na to da je predstavljao središte vojnih sukoba između kozačkih i tatarskih snaga.